Thaurorod

Thaurorod on vuonna 2002 perustettu hyvinkääläinen melodista metallia soittava yhtye. Yhtyeeltä on tullut ulos neljä julkaisua, joista tuorein on esikoisalbumi Upon Haunted Battlefields. == Historia == Yhtye perustettiin vuonna 2002, kun Pasi Tanskanen (basso), Joonas Pykälä-aho (rummut) ja Emil Pohjalainen (kitara) astuivat ensi kertaa samaan huoneeseen soittaakseen yhdessä. Bändi kantoi tällöin nimeä "Freedom", jolloin yhtye soitti vielä Iron Maiden covereita. Thaurorod soitti samana vuonna ensimmäisen keikkansa Tuusulan Jokelassa vuosittain järjestettävillä festivaaleilla - Lampirockissa. Yhtyeessä on vuosien mittaan soittanut lukuisia kitaristeja ja laulajia, mutta ensimmäinen pidempiaikainen kokoonpano muodostui, kun laulaja Petra Lehtimäki astui remmiin helmikuussa 2004. Yhtyeen ensimmäinen demo äänitettiin tällä kokoonpanolla saman vuoden lokakuussa. Demo kantoi yksinkertaisesti nimeä Thaurorod Vuoden 2005 alussa yhtyeeseen astui toinen kitaristi, Tommi Ahtila ja bändi suuntasi keikoille saman kevään ja kesän aikana. Tommi Ahtila soitti yhtyeessä myös satunnaisesti koskettimia. Alkusyksystä taivaalle ilmaantui kuitenkin tummia pilviä ja bändin kokoonpano koki edelleen muutoksia. Petra Lehtimäki lopetti yhtyeessä henkilökohtaisista syistä johtuen. Myöhemmin syksyllä myös Tommi Ahtila ilmoitti lähtevänsä yhtyeestä. Tommi Ahtilan lähdettyä yhtyeestä, Thaurorod alkoi välittömästi etsiä uusia jäseniä. Uusi kitaristi Jani Vesanen harjoitteli yhtyeen rinnalla jo marraskuussa. Samoihin aikoihin bändi alkoi käydä läpi laulajaehdokkaitaan, joista yksi nousi ylitse muiden. Hän oli upeaääninen Vladimir Lumi (oikealta nimeltään Ronnie Karlsson), jonka persoonallinen ja vahva ääni toi yhtyeelle juuri sitä mitä Thaurorodin musiikki kaipasi. Lumi on klassisesti koulutettu oopperalaulaja ja hänen äänialansa on basso. Loppuvuodesta 2005 koskettimiin tuli Emmi Taipale. Emmin tulo yhtyeeseen uudisti yhtyettä mukavasti, sillä koskettimet eivät olleet aiemmin soineet Thaurorodissa vakituisesti. Uusien sävellysten vuoksi koskettimet olivat kuitenkin tässä vaiheessa välttämättömyys. Alkuvuodesta 2006 Thaurorod keskittyi uusien jäsenten kanssa harjoitteluun ja maaliskuussa kokoonpano alkoi viimein näyttää valmiilta. Uusi Thaurorod heitti ensimmäisen keikkansa Cantina Rositassa Hyvinkäällä. Yhtye osallistui samana vuonna Helsingin Kaupungin vuosittain järjestämään Ääni ja Vimma -kilpailuun. Thaurorod pääsi 192 kilpailevan yhtyeen joukosta 14 finalistin joukkoon. TV2 näytti Lista-ohjelmassa haastattelun sekä pätkiä bändin semifinaali-keikasta. Seuraavaksi yhtye asteli studioon äänittämään toista promoaan Tales Of The End Jyväskylän Studiowatercastleen. Promo sisälsi kolme kappaletta, joista yksi kappale on poikkeuksellisesti suomenkielinen; nimeltään Elämän Tuli, kun pääosin yhtyeen kappaleet ovat englanninkielisiä. Levy saavutti loistavaa palautetta eri puolella Suomea kuten myös ulkomailla. Seuraava julkaisu bändiltä tuli ulos huhtikuussa 2007. Promo kantoi nimeä Morning Lake. Vaikka yhtye piti julkaisua jo ennakkoon reippaasti edeltäjäänsä vahvempana, tuli vastaanotto silti yllätyksenä. Levyä on myyty ympäri maailman yksittäisille henkilöille sekä esimerkiksi useisiin levykauppoihin Tokiossa. Promoa myydään myös Skandinavian suurimman musiikin tukkumyyjän Megarockin kautta. Uusi kappale alkoi, kun Jani Vesasta tuurannut kitaristi Lasse Nyman otettiin yhtyeen vakituiseksi jäseneksi tammikuussa 2008. Samaan aikaan yhtye harjoitteli ensimmäisiä ulkomaan keikkojaan varten. Helmi-maaliskuun vaihteessa kaksi keikkaa Espanjan Kataloniassa osoittautuivat uskomattomaksi menestykseksi. Ensimmäinen keikka oli Saltin La Mironassa, missä ovat esiintyneet muun muassa Bruce Dickinson ja Red Hot Chili Peppers. Toinen keikka oli Sant Hilari Sacalmin kylässä, paikassa nimeltä Villaret. Villaretissa ei ollut koskaan ennen soittanut hevikokoonpano, mutta keikka oli silti menestys. Huhtikuussa 2008 Thaurorod ilmoitti jatkavansa uuden laulajan Markku Kuikan kanssa. Uuden laulajan korkea lauluääni eroaa täysin yhtyeen edellisen vokalistin Vladimir Lumin äänestä. Nyt tällä uudella, tuoreella ja mahtavalla kokoonpanolla Thaurorod on viimein löytänyt toimivan kokonaisuuden. Huhtikuussa 2010 Thaurorod allekirjoitti levytyssopimuksen itävaltalaisen levy-yhtiön Noise Art Recordsin kanssa. Noise Art Records on perustettu yhden maailman johtavista keikkamyyjistä, Rock The Nationin, pohjalta. Thaurorodin esikoisalbumi julkaistiin Suomessa 22. syyskyyta 2010 ja Euroopassa 24.syyskuuta, Aasiassa kuukautta myöhemmin. Thaurorod oli Euroopan kiertueella mm. Sabatonin kanssa syyskuussa. Thaurorodilta tuli pian ulos musiikkivideo kappaleesta "Warrior's Heart", mikä on myös albumin avausraita. Albumin ensimmäinen single on nimeltään "Shadows and Rain". Vuoden 2011 alussa Markku Kuikka siirtyi sivuun laulajan paikalta ja hänet paikkasi tunnettu italialainen laulaja Michelle Luppi (mm. Vision Divine). Vuonna 2012 Michelle Luppin tilalle laulajaksi tuli Andi Kravljaca. Bändi teki toisen studioalbumin, joka julkaistiin joulukuussa 2013. == Jäsenet == * Laulu: Andi Kravljaca 2012- (muut yhtyeet: Aeon Zen, Seventh Wonder, Silent Call) * Kitara: Emil Pohjalainen 2002- (Amberian Dawn) * Kitara: Lasse Nyman 2008- * Koskettimet & Piano: Harri Koskela 2012- * Basso: Pasi Tanskanen 2002- * Rummut: Joonas Pykälä-aho 2002- (Amberian Dawn, Lathspell) == Diskografia == Thaurorod (Julkaistu 02/2005) * I. Two Lonely Souls Musiikki & lyriikka: Tanskanen * II. Empire Falling Musiikki: Pohjalainen, lyriikka: Tanskanen * III. New Age Musiikki & lyriikka: Tanskanen * Laulu: Petra Lehtimäki * Kitara: Emil Pohjalainen * Rummut: Joonas Pykälä-aho * Basso: Pasi Tanskanen Äänitys ja miksaus: Arto Lindberg lokakuussa 2004. \---- Tales of the End (Julkaistu 05/2006) * I. Tormented No More Musiikki: Pohjalainen, lyriikka: Tanskanen * II. Tales of the End Musiikki: Pohjalainen, lyriikka: Tanskanen * III. Elämän Tuli Musiikki & lyriikka: Tanskanen * Laulu: Vladimir Lumi * Kitara: Emil Pohjalainen * Kitara: Jani Vesanen * Koskettimet Emmi Taipale * Rummut: Joonas Pykälä-aho * Basso: Pasi Tanskanen Äänitetty, miksattu ja masteroitu Studiowatercastlessa Jyväskylässä maaliskuussa ja toukokuussa 2006. \---- Morning Lake (Julkaistu 03/2007) * I. Into the Realms of Hidden Me Musiikki: Pohjalainen, lyriikka: Taipale * II. Cursed in the Past Musiikki: Pohjalainen, lyriikka: Taipale * III. Morning Lake Musiikki & lyriikka: Tanskanen * Laulu: Vladimir Lumi * Kitara: Emil Pohjalainen * Kitara: Jani Vesanen * Koskettimet Emmi Taipale * Rummut: Joonas Pykälä-aho * Basso: Pasi Tanskanen Muusikkovieraat: * Taustalaulu: Kim Högberg & Johanna Lesonen * Örinät: H.J. Villberg * Viulu: Aino Halonen * Rummut, viulu ja joitain koskettimia nauhoitettu Harjun demostudiolla Helsingissä lokakuussa 2006, äänittäjä Juha Kapiainen. Kaikki muu nauhoitettu Studiowatercastlessa, Jyväskylässä marraskuussa ja helmikuussa 2007, äänittäjä Arttu Sarvanne. * Miksaus: Arttu Sarvanne / Studiowatercastle, helmikuussa 2007 * Masterointi: Mika Jussila / Finnvox Studios, Helsinki, maaliskuussa 2007. \---- Upon Haunted Battlefields (Julkaistu Suomessa 22.9.2010, kansainvälisesti 24.9.2010) * I. Warrior's Heart * II. Cursed In The Past * III. Shadows And Rain * IV. Morning Lake * V. Scion Of Stars * VI. Guide For The Blind * VII. Upon Haunted Battlefields * VIII. Tales Of The End * IX. Black Waters (Prologue) * X. Into The Realms Of Hidden Me * XI. Elämän Tuli (Digipak bonusraita) * Markku Kuikka - Laulu * Emil Pohjalainen - Rytmi ja soolokitara * Lasse Nyman - Rytmi ja soolokitara * Emmi Taipale - Koskettimet * Pasi Tanskanen - Basso ja akustinen basso * Joonas Pykälä-Aho - Rummut Muusikkovieraat: * Johanna Lesonen - Taustalaulu * Henri Villberg - Örinät * Vladimir Lumi - Puheet * Jessica Majaniemi - Viulu \---- Anteinferno (Julkaisu Euroopassa 20.12.2013, Aasiassa 11.12.2013) * I. Planet X * II. Heart Of The Lion * III. Overboard * IV. Far From Home * V. Victor * VI. Marked For Diablo * VII. For The Rose To The Grave * VIII. Anteinferno * IX. Path * X. Riders Of The Shires * XI. Japskin Syylä (Japanin bonuskappale) * Andi Kravljaca - Laulu * Emil Pohjalainen - Rytmi ja soolokitara * Lasse Nyman - Rytmi ja soolokitara * Harri Koskela - Koskettimet * Pasi Tanskanen - Basso ja akustinen basso * Joonas Pykälä-Aho - Rummut Muusikkovieraat: * Christopher Bowes * David Bower == Katso myös == * Amberian Dawn * Dotma ==Lähteet== * thaurorod.com ==Aiheesta muualla== * Virallinen kotisivu * MySpace * Luokka:Suomalaiset metalliyhtyeet